KBANK วิ่งฉิว 4% ทำนิวไฮรอบ 4 เดือน หลังโชว์กำไร Q2/61 พุ่งกระฉูด 1.1 หมื่นลบ.
KBANK วิ่งฉิว 4% ทำนิวไฮรอบ 4 เดือน หลังโชว์กำไร Q2/61 พุ่งกระฉูด 1.1 หมื่นลบ. โดยล่าสุด ณ เวลา 11.05 น. อยู่ที่ระดับ 206 บาท บวก 7.50 บาท หรือ 3.78% สูงสุดที่ระดับ 207 บาท ต่ำสุดที่ระดับ 204 บาท มูลค่าซื้อขาย 2.31 พันล้านบาท 
20 ก.ค. 2561

ผู้สื่อข่าวรายงานว่า ราคาหุ้น ธนาคารกสิกรไทย จำกัด (มหาชน) หรือ KBANK ณ เวลา 11.05 น. อยู่ที่ระดับ 206 บาท บวก 7.50 บาท หรือ 3.78% สูงสุดที่ระดับ 207 บาท ต่ำสุดที่ระดับ 204 บาท มูลค่าซื้อขาย 2.31 พันล้านบาท

โดยราคาหุ้น KBANK ปรับตัวขึ้นแรงในวันนี้จนทำจุดสูงสุดในรอบกว่า 3 เดือน นับตั้งแต่ราคาหุ้นปิดที่ระดับ 212 บาท เมื่อวันที่ 3 เม.ย. 2561 หลังบริษัทรายงานผลประกอบการงวดไตรมาส 2/61 มีกำไรเติบโตมาที่ระดับ 1.1 หมื่นล้านบาท เพิ่มขึ้น 21.48% จากปีก่อนที่มีกำไร 8.9 พันล้านบาท จากการเพิ่มขึ้นของรายได้ดอกเบี้ยสุทธิจำนวน 671 ล้านบาท หรือ 2.83% โดยอัตราผลตอบแทนสินทรัพย์ที่ก่อให้เกิดรายได้สุทธิ (Net interest margin: NIM) อยู่ที่ระดับ 3.39% รวมถึงรายได้ที่ไม่ใช่ใช่ดอกเบี้ยเพิ่มขึ้นจำนวน 1,125 ล้านบาท หรือ 7.45% ซึ่งส่วนใหญ่เกิดจากรายได้จากผลผลิตภัณฑ์ตลาดทุนเพิ่มขึ้นจากการจำหน่ายหลักทรัพย์และรายได้เงินปันผล รวมทั้งรายได้สุทธิจากการรับประกันภัยเพิ่มขึ้นกว่า 70% มาที่ 1.7 พันล้านบาท